
Om denne boka

Kvit stig

morgon skir

Kvitt veks lyset

frå mor sin munn

Legg seg over sjøen

i ei bøn

Aron vert fødd 18. oktober 1877 og veks opp i tronge kår på Sunnmørskysten. Livet og dauden er tett på familien ved fjorden, dei mister ein veslebror og snart endå ein. Aron tek hyre til sjøs 20 år gammal og mønstrar på skipet Undine av Haugesund. Fyrstereisa endar i tragedie: I storm går skipet på grunn utanfor Portugal, og berre halve besetninga bergar seg.

Kvit stig morgon skir fortel om eit liv ved og på sjøen, i ei tid då menneska stod nærare naturen og var avhengige av det fjorden og markene gav. Samspelet gjorde det mogleg å leve, men alltid på nåde.

Med ein veldig nærleik til naturen og alt levande diktar Hilde Myklebust fram livet til sin eigen oldefar.


Hilde Myklebust

Kvit stig morgon skir

Dikt

